Ministru kabineta rīkojuma projekta

**„Par kandidatūras apstiprināšanu Starptautiskā privāttiesību unifikācijas institūta (UNIDROIT) Vadības padomes locekļa amatam”**

sākotnējās ietekmes novērtējuma ziņojums (anotācija)

|  |  |  |  |
| --- | --- | --- | --- |
| **I. Tiesību akta projekta izstrādes nepieciešamība** | | | |
| 1. | Pamatojums | | Saskaņā ar 1940.gada 15.marta Starptautiskā privāttiesību unifikācijas institūta (UNIDROIT) statūtu 6.pantu un likuma „Par Starptautiskā privāttiesību unifikācijas institūta Statūtiem” 2.pantu, un atbilstoši Starptautiskā privāttiesību unifikācijas institūta(turpmāk - UNIDROIT)notai Nr.16/GA š.g. 15.janvārī, Latvijai kā UNIDROIT dalībvalstij ir tiesības nominēt kandidātus pārstāvības nodrošināšanai UNIDROIT Vadības padomē. Tādejādi tiek nodrošināta iespēja Latvijas pārstāvim tieši piedalīties UNIDROIT **Vadības padomē**, pirmkārt, veicinātu Latvijas kā UNIDROIT dalībvalsts atpazīstamību un tēlu starptautiskā mērogā, otrkārt, veicinātu iespēju Latvijai efektīvāk īstenot savas intereses UNIDROIT ietvaros. Minēto iemeslu dēļ arī citas UNIDROIT dalībvalstis aktīvi virza savus pārstāvjus darbam Vadības padomē.  Latvijai kā UNIDROIT dalībvalstij nav automātisku tiesību uz viena Vadības padomes locekļa amata vietu. Kopā UNIDROIT ir 63 dalībvalstis, savukārt Vadības padomes locekļu skaits ir 25. Tāpēc, lai Latvijas virzītais pārstāvis iegūtu nepieciešamo balsu skaitu, ir nepieciešams arī Ārlietu ministrijas atbalsts, lai ar Latvijas pārstāvniecību starpniecību varētu informēt UNIDROIT dalībvalstis par Latvijas virzīto kandidatūru un veicināt citu dalībvalstu atbalstu Latvijas virzītajai kandidatūrai. |
| 2. | Pašreizējā situācija un problēmas | | Saskaņā ar UNIDROIT Statūtu 6. pantu Vadības padomē ietilpst Prezidents, kuru ieceļ Itālijas valdība, un 25 locekļi, kurus uz pieciem gadiem (ar iespēju iecelt atkārtoti) ieceļ Ģenerālā Asambleja.  Pašreizējo Latvijas pārstāvju termiņš UNIDROIT beidzas 2013.gada 31.decembrī un jaunais UNIDROIT Vadības padomes sastāvs tiks apstiprināts Ģenerālās Asamblejas laikā š.g. novembrī vai decembrī. Latvijai nepieciešams paziņot UNIDROIT Sekretariātam līdz š.g. 31.maijam par Latvijas izvirzīto kandidatūru UNIDROIT Vadības padomē laika periodam no 2014.gada 1.janvāra līdz 2018.gada 31.decembrim. |
| 3. | Saistītie politikas ietekmes novērtējumi un pētījumi | | Projekts šo jomu neskar |
| 4. | Tiesiskā regulējuma mērķis un būtība | | Rīkojuma projekts paredz nominēt Latvijas kandidātu UNIDROIT Vadības padomes locekļa amatam. |
| 5. | Projekta izstrādē iesaistītās institūcijas | | Tieslietu ministrija, Ārlietu ministrija |
| 6. | Iemesli, kādēļ netika nodrošināta sabiedrības līdzdalība | | Rīkojuma projekta joma skar tikai valsts pārvaldes iestādes, līdz ar to sabiedrības pārstāvji netika iesaistīti projekta izstrādē. |
| 7. | Cita informācija | | Latvijas kandidatūras izvirzīšana UNIDROIT Vadības padomes locekļa amatam un Ministru kabineta rīkojuma projekta izpilde nav saistīta ar papildus finanšu līdzekļu nepieciešamību, jo Latvija veic ikgadējus maksājumus UNIDROIT budžetā, no kura līdzekļiem tiek nodrošināta UNIDROIT Vadības padomes un ar tās locekļu darbību saistīto izdevumu segšana. |
| VII. Tiesību akta projekta izpildes nodrošināšana un tās ietekme uz institūcijām | | | | |
| 1. | | | Projekta izpildē iesaistītās institūcijas | Tieslietu ministrija. |
| 2. | | | Projekta izpildes ietekme uz pārvaldes funkcijām | Nav. |
| 3. | | | Projekta izpildes ietekme uz pārvaldes institucionālo struktūru.  Jaunu institūciju izveide | Jaunu institūciju izveide nav nepieciešama. |
| 4. | | | Projekta izpildes ietekme uz pārvaldes institucionālo struktūru.  Esošu institūciju likvidācija | Nav. |
| 5. | | | Projekta izpildes ietekme uz pārvaldes institucionālo struktūru.  Esošu institūciju reorganizācija | Nav. |
| 6. | | | Cita informācija | Nav. |

Anotācijas II, III, IV, V un VI sadaļa – projekts šīs jomas neskar.

Iesniedzējs:

Tieslietu ministrs J. Bordāns

24.05.2013 10:00

463

K.Veismane

67036914, Katrina.Veismane@tm.gov.lv